CELEX: 62020CN0534
Language: et
Date: 2020-10-21 00:00:00
Title: Kohtuasi C-534/20: Eelotsusetaotlus, mille on esitanud Bundesarbeitsgericht (Saksamaa) 21. oktoobril 2020 – Leistritz AG versus LH

25.1.2021   
            
            
               ET
            
            
               Euroopa Liidu Teataja
            
            
               C 28/22
            
         
      Eelotsusetaotlus, mille on esitanud Bundesarbeitsgericht (Saksamaa) 21. oktoobril 2020 – Leistritz AG versus LH
      (Kohtuasi C-534/20)
      (2021/C 28/34)
      Kohtumenetluse keel: saksa
      
         Eelotsusetaotluse esitanud kohus
      
      Bundesarbeitsgericht
      
         Põhikohtuasja pooled
      
      
         Kaebuse esitaja: Leistritz AG
      
         Vastustaja: LH
      
         Eelotsuse küsimused
      
      
                  1.
               
               
                  Kas määruse (EL) 2016/679 (1) (isikuandmete kaitse üldmäärus) artikli 38 lõike 3 teist lauset tuleb tõlgendada nii, et sellega on vastuolus riigisisesed õigusnormid nagu käesoleval juhul föderaalse andmekaitseseaduse (Bundesdatenschutzgesetz) § 38 lõige 1 ja lõige 2 koostoimes § 6 lõike 4 teise lausega, mis tunnistavad andmekaitseametniku töölepingu korralise üleseütlemise vastutava töötleja poolt, kes on tema tööandja, sellest sõltumata lubamatuks, kas see toimub tema tööülesannete tõttu?
                  Kui esimesele küsimusele vastatakse jaatavalt,
               
            
                  2.
               
               
                  kas ka siis on isikuandmete kaitse üldmääruse artikli 38 lõike 3 teise lausega vastuolus riigisisese õiguse säte, kui andmekaitseametniku määramine ei ole üldmääruse artikli 37 lõike 1 järgi kohustuslik, vaid on seda üksnes liikmesriigi õiguse kohaselt?
                  Kui esimesele küsimusele vastatakse jaatavalt,
               
            
                  3.
               
               
                  kas isikuandmete kaitse üldmääruse artikli 38 lõike 3 teine lause tugineb piisavale volitusnormile, eelkõige juhul, kui seda kohaldatakse andmekaitseametniku suhtes, kellel on vastutava töötlejaga tööleping?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).